**251/2016.(IX.15.) Kgy. sz. határozat**

1./ A Közgyűlés a napirenddel összefüggésben az alábbi képviselői indítványokat nem támogatta:

- a Bucsu felé vezető útra sebességkorlátozás bevezetése tárgyában tett javaslat napirendre tűzése;

- a Haladás Sportkomplexum Fejlesztő Nonprofit Kft. távhőellátásával összefüggő problémákra vonatkozó tájékoztató napirendre tűzése;

- a Polgármesteri Hivatalban dolgozók illetmény rendezésére vonatkozó javaslat napirendre tűzése;

- a Gothard Jenő Általános Iskola vezetője kinevezésével kapcsolatos tájékoztató napirendre tűzése;

- az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről szóló beszámoló 2. napirendként történő tárgyalására vonatkozó javaslat;

- a Szent Márton Emlékévvel összefüggő beruházások állásáról és a Gothard-kastély felújításáról szóló beszámoló napirendre tűzése;

- a 25./ b-c./ pontban szereplő, egyedi hatósági ügyekben beérkezett fellebbezések elbírálására vonatkozó javaslatok napirendről levételére vonatkozó indítvány;

- a Szent Márton Emlékévvel összefüggő beruházások állásáról szóló beszámoló októberi ülésen történő napirendre tűzése;

- a Haladás Labdarúgó Stadion és Multifunkcionális Sportkomplexum beruházás állásáról szóló tájékoztató októberi ülésen történő tárgyalására vonatkozó javaslat;

- a helyi közösségi közlekedés menetrendje módosítására vonatkozó javaslat napirendre tűzése;

- az önkormányzati bérlakások kiutalásával kapcsolatos problémákra vonatkozó tájékoztató naprendre tűzése;

- a dozmati és lukácsházi víztározó megépítése kapcsán hasznosítható területekre, zöldfelület-fejlesztés és bővítés vonatkozó előterjesztés napirendre tűzése;

- a várost sújtó jégkárok enyhítésével, elhárításával kapcsolatos tájékozató napirendre tűzése;

- a parkfenntartásra és parkfelügyeletre vonatkozó ügyelet létesítésére vonatkozó javaslat napirendre tűzése;

- a III. Szombathelyi Futófesztivállal kapcsolatos tájékoztató napirendre tűzése;

- Magyarország Európai Uniós tagságának megerősítésére vonatkozó nyilatkozat tárgyalására vonatkozó javaslat napirendre tűzése;

- a Falco Zrt. működésével kapcsolatos kérdések napirendre tűzése.

2./ A Közgyűlés úgy határozott, hogy a Trianoni emlékmű állítására vonatkozó előterjesztést októberi ülésén tárgyalja.

**Felelős:** Dr. Puskás Tivadar polgármester

(a végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:** azonnal /az 1. pont vonatkozásában/

2016. október havi közgyűlés /a 2. pont vonatkozásában/